**Zápisnica z 5. zasadnutia OZ v obci Michalok, konaného dňa 30.12.2020 v miestnosti KD, so začiatkom o 17,00 hod.**

1.Starostka otvorila zasadnutie OZ a privítala prítomných poslancov.

2.Návrh programu zasadnutia. K predloženému návrhu programu poslanci nemali žiadne doplňujúce body. Za druhého overovateľa zápisnice bol zvolený p. Jaroslav Krištan.

3.Kontrola plnení uznesení. Uznesenia z predchádzajúceho zasadnutia boli splnené.

4.VZN k čiastočnému financovaniu CVČ. Starostka prečítala poslancom Návrh na VZN č.9/2020 o výške dotácie na čiastočnú úhradu nákladov na činnosť centra voľného času, ktorý bol zverejnený v zákonom stanovenej lehote. Poslanci predložený návrh VZN jednomyseľne schválili.

5.Starostka predložila poslancom na schválenie Úpravu rozpočtu obce na rok 2020 a odpovedala poslancom na položené otázky. Poslanci schválili predloženú úpravu rozpočtu obce za rok 2020.

6.Odborné stanovisko hlavnej kontrolórky obce k Návrhu rozpočtu obce Michalok na roky 2021-223. Starostka prečítala poslancom odborné stanovisko kontrolórky obce k Návrhu rozpočtu na roky 2021-2023.Poslanci predložené stanovisko zobrali na vedomie.

7.Rozpočet obce na roky 2021,2022,2023.Poslanci predložený rozpočet obce na rok 2021 schválili v príjmovej časti, výdavkovej časti a tiež prebytkový rozpočet. Predložený rozpočet na roky 2022 a 2023 zobrali na vedomie. K predloženému rozpočtu poslanci nemali žiadne pripomienky.

8. Plán práce hlavného kontrolóra na 1. polrok 2021. Starostka predložila poslancom Plán práce kontrolórky obce na 1. polrok 2021. Poslanci predložený plán práce schválili.

9.Voľba hlavného kontrolóra obce. Pracovná zmluva s kontrolórkou obce skončila dňa 1.10.2020. Od 1.10.2020 bol opätovne vyhlásený núdzový stav pre ochorenie Covid 19. Z tohto dôvodu OZ nevyhlásilo výberové konanie na voľbu hlavné kontrolóra v predpísanom termíne. OZ určilo kvalifikačné predpolklady a náležitosti písomnej prihlášky do výberového konania. Termín na podanie prihlášky je do 5.02.2021, vykonanie voľby hlavného kontrolóra 19.02.2021 na zasadnutí OZ. Vyhlásenie na voľbu hlavného kontrolóra obec zverejní na úradnej tabuli a webovej stránke obce.

10.Schválenie zámeru na odpredaj pozemku pre Ing.Pavla Žipaja.

 Schválenie zámeru na odpredaj pozemku pre Dominika Tótha a manželku Dorotu Tóthovu.

Starostka prečítala zámer na odpredaj pozemkov pre hore uvedených žiadateľov.

 Poslanci odsúhlasili, aby žiadatelia zaplatili úhradu za vypracovanie znaleckého posudku vo výške 80 € na polovicu/obidvaja kupujúci po 40 €/. Obec dá vyhotoviť Kúpnopredajnú zmluvu a Návrh na vklad do katastra. Poplatok za vklad do katastra si kupujúci uhradia sami.

11.Rôzne. Starostka predložila poslancom návrh na zvýšenie poplatku za prenájom miestnosti kultúrneho domu pre občanov mimo trvalého bydliska v obci Michalok. Kultúrny dom je po rekonštrukcií a poplatok je veľmi nízky. Poslanci sa dohodli, že si výšku poplatku premyslia a na najbližšom zasadnutí sa to odsúhlasí.

Zber bilogický rozložiteľných odpadov, kuchynský odpad. Do každej domácnosti, ktorá platí poplatok za vývoz KO bola doručená Dohoda o kompostovaní. Predmetom dohody je dohoda o podmienkach domáceho využitia biologicky roz. odpadu, vrátane kuchynského odpadu, pravidiel jeho kompostovania a podmienkach výkonu kontroly kompostovania obcou. Ak bude 100% podpísaných dohôd o kompostovaní od občanov, obec využije túto výnimku zo zákona a nebude zabezpečovať zber biologicko rozložiteľných odpadov.

12.Na záver boli prijaté uznesenia. Starostka poďakovala poslancom za účasť.